Un bărbat a fost ucis în bătaie în parcarea unui complex comercial din București. Cadavrul a fost descoperit luni dimineață, iar poliția a anunțat că a fost deja reținut un suspect. Atenție, urmează imagini cu un puternic impact emoțional!

Un bărbat a fost omorât în bătaie de un agent de pază, un bodyguard, aseară în parcarea unui hipermarket din cartierul bucureștean Pantelimon. Polițiștii l-au prins pe agresor, dar nu au identificat încă victima.

Duminică noaptea a avut loc o altercație între cei doi, filmată de camerele de supraveghere amplasate în zona supermarketului. În imagini se vede cum agentul de securitate își doboară victima la pământ, iar apoi o calcă de mai multe ori pe cap. Loviturile au fost fatale. Agentul de securitate și-a buzunărit apoi victima.

El a fost reținut astăzi în recepția unui hotel de lux din București.